A Bizottság 1785/93/EGK rendelete
(1993. június 30.)
a textilágazatban alkalmazott mezőgazdasági átváltási árfolyamokra vonatkozó meghatározó ügyleti tényekről
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,
mivel a legutóbb a 2059/92 rendelettel [2] módosított, a selyemhernyó-tenyésztés ösztönzésére szolgáló különleges intézkedések megállapításáról szóló, 1972. április 24-i 845/72/EGK tanácsi rendelettel [3] bevezetett támogatást azokra a petedobozokra nyújtják, amelyekből a hernyók tenyésztése már sikeres volt; mivel ezért átlagosan minden egyes gazdasági év augusztus 1-jét lehet tekinteni annak az ügyleti ténynek az időpontjaként, amellyel a gazdasági célt elérték; mivel ezért ez az időpont tekinthető a selyemhernyó-támogatásra alkalmazandó mezőgazdasági árfolyamra vonatkozó meghatározó ügyleti ténynek;
mivel a len és kender, valamint a selyemhernyó tekintetében a támogatás esedékességére és kifizethetőségére vonatkozó ügyleti tény megállapításáról szóló, 1975. április 3-i 876/75/EGK bizottsági rendelet [4], a rostlenre és a rostkenderre nyújtott magánraktározási támogatásra vonatkozó meghatározó ügyleti tény megállapításáról szóló, 1986. május 14-i 1426/86/EGK bizottsági rendelet [5], valamint a legutóbb a 2328/92/EGK rendelettel [6] módosított, a gyapottámogatási rendszer végrehajtási szabályainak megállapításáról szóló, 1989. május 3-i 1201/89/EGK bizottsági rendelet [7] 15. cikke a 3813/92/EGK rendelettel bevezetett új agrár-pénzügyi rendszer vonatkozásában radikálisan megváltozott kritériumok és jogi rendelkezések alapján határozza meg a mezőgazdasági átváltási árfolyamokra vonatkozó meghatározó ügyleti tényeket; mivel a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [8] az új előírások alapján állapítja meg a mezőgazdasági átváltási árfolyamokra - különösen a szóban forgó összegekre alkalmazandó árfolyamokra - vonatkozó meghatározó ügyleti tényeket;
mivel az 1068/93/EGK rendelet 10. cikkének (1) és (2) bekezdése úgy rendelkezik, hogy a gyapot minimálárára és támogatására vonatkozó meghatározó ügyleti tények az 1201/89/EGK rendelet 15. cikkében ténylegesen meghatározott ügyleti tények legyenek; mivel azonban helyénvaló jelezni a támogatásra vonatkozó mezőgazdasági átváltási árfolyamok előzetes rögzítésének lehetőségét;
mivel az 1068/93/EGK rendelet 11. cikkének (1) bekezdése a hektáronkénti a len- és a kendertámogatásra vonatkozó mezőgazdasági átváltási árfolyamként a gazdasági év elején érvényes mezőgazdasági átváltási árfolyamot írja elő; mivel a rendelet 10. cikkének (3) bekezdése előírja, hogy a rostlen és a rostkender magánraktározási támogatására vonatkozó meghatározó ügyleti ténynek az adott tételre kötött szerződés első napja tekintendő; mivel ezért a 876/75/EGK és az 1426/86/EGK rendelet hatályon kívül helyezhető;
mivel az e rendeletben előírt intézkedések összhangban vannak a Len- és Kenderpiaci Irányítóbizottság véleményével,
ELFOGADTA EZT A RENDELETET:
1. cikk
A selyemhernyó-támogatásra való jogosultság szabályait meghatározó ügyleti tény időpontjának az adott gazdasági év augusztus 1-jét kell tekinteni.
2. cikk
Az 1201/89/EGK rendelet 15. cikke a következő albekezdéssel egészül ki:
"A támogatásra vonatkozó mezőgazdasági átváltási árfolyam az 1068/93/EGK [9] bizottsági rendelet 13-17. cikkében említett feltételekre is figyelemmel azonban előre rögzíthető."
3. cikk
A 876/75/EGK és az 1426/86/EGK rendelet hatályát veszti.
4. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet az 1993/94-es gazdasági évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1993. június 30-án.